Diari Oficial de la Generalitat Valenciana


Sumari del DOGV 1241, del 09-02-1990 (1990/816508)

RESOLUCIÓ de 12 de gener de 1990, de la Direcció General de Centres i Promoció Educativa, per la qual es convoca l'activitat de les Escoles Viatgeres per a l'any 1990.
-----------------------------------------------------------------------------------------------------------------------------------------------------------------------

### Dades del document

Número de DOGV
:   1241

Data del DOGV
:   09-02-1990

Secció del DOGV
:   ALTRES DISPOSICIONS

Número del document
:   1990/816508


Data del document
:   12-01-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 12 de gener de 1990, de la Direcció General de Centres i Promoció Educativa, per la qual es convoca l'activitat de les Escoles Viatgeres per a l'any 1990.  
Com altres anys, la Conselleria de Cultura, Educació i Ciència ha establert els mecanismes adequats de col·laboració amb el Ministeri d'Educació i Ciència, per a convocar la Campanya d'Escoles Viatgeres per a l'any 1990.  
Aquesta experiència té dos grans objectius: d'una banda el descobriment d'una Comunitat Autònoma a visitar, emprant el concepte de medi ambient global: aspectes geogràfics, ecològics, històrics, antropològics, lingüístics, etc. i d'una altra, la convivència de grups de diferents comunitats, que hi participen simultàniament.  
Aquestes activitats es desenrotllaran amb una metodologia activa, desplegant hàbits de cooperació i treball en equip, preparant l'alumne/a perquè s'integre en la vida social i cultural.  
Per tot això, d?acord amb l?Ordre Ministerial de 13 de març de 1986 (BOE del 04.04.86), que regula les ajudes als alumnes que realitzen l'activitat d'Escoles Viatgeres i en virtut de les competències del Reial Decret 2093/83, de 28 de juliol, aquesta Direcció General ha resolt:  
Primer  
Podran sol·licitar ajudes per a participar en el Programa d'Escoles Viatgeres els alumnes de 6é, 7é, i 8é de centres públics i privats d'Educació General Bàsica de la Comunitat Valenciana.  
Segon  
1. Les rutes i el nombre de grups que les recorreran són els que detalla l'Annex II d'aquesta Resolució.  
2. Les activitats es realitzaran en dues fases, una en primavera (des del 17 d'abril fins el 28 de maig) i l'altra en la tardor (des del 9 d'octubre fins el 26 de novembre).  
3. Els participants s'incorporaran a la capçalera de ruta el dimarts de cada setmana i eixiran el dilluns de la setmana següent.  
Tercer  
1. Les ajudes inclouran els aspectes següents:  
- El transport amb ferrocarril des de l?estació de Renfe més próxima al lloc d'origen fins a la capçalera de ruta i a l?inrevés, d'acord amb el conveni entre el Ministeri d'Educació i Ciència i Renfe.  
- Les despeses d'allotjament i manutenció als centres d'acollida.  
- Les despeses de transport per carretera corresponents al trajecte de cada ruta.  
- La cobertura de riscs del període de durada de les Escoles Viatgeres es garantitza mitjançant una pòlissa d'accidents subscrita amb aquesta finalitat.  
- Als beneficiaris que recórreguen fora de la península se'ls assegurarà el transport corresponent (aeri o marítim) des de la península fins a la capçalera de ruta i a l?inrevés.  
2. El mòdul de gratificació a cada professor/a acompanyant serà de 12.000 PTA.  
Quart  
1. Els alumnes que hi participen s'integraran en grups de disset, acompanyats d'un professor.  
2. El professor acompanyant haurà de ser necessàriament el/la tutor/a o, si s'escau, un/a professor/a que habitualment imparteix classes al grup d'alumnes, i el responsable del projecte de participació a què fa referència el punt 7.1 de la resolució.  
3. Les escoles unitàries o graduades incompletes que no puguen arribar al nombre d'escolars esmentats al punt 1 es podran agrupar seguint un criteri de proximitat geogràfica fins a completar els disset alumnes que constituiran el grup de viatge. El professor acompanyant serà d'una de les escoles que s'agrupen. En aquest cas, les sol·licituds es faran segons que indica el punt 5.4.  
Cinquè  
1. Les sol·licituds dels alumnes es confeccionaran segons l'Annex IV, on s'inclou l'autorització paterna.  
2. Seran presentades pels directors dels centres al Servei Territorial de Cultura i Educació corresponent o trameses per qualsevol dels mitjans establerts en l'article 66 de la Llei de Procediment Administratiu.  
3. S'hi presentaran amb la documentació següent:  
a) Dades del centre i del professor acompanyant, segons l'Annex III.  
b) Certificat del director del centre d'haver estat aprovada la sol·licitud pel Consell Escolar, fent menció explícita a la relació d'alumnes presentats. (Annex V).  
c) Avantprojecte d'activitats a realitzar d'acord amb la programació del centre i segons els objectius generals que s'especifiquen en l'Annex I.  
4. Els alumnes dels centres que s'acullen a la situació prevista en el punt 4.3 presentaran conjuntament les seues sol·licituds. Els directors inclouran un exemplar dels documents referits en els punts 5.3.a) i 5.3 b) per cada centre. S'hi especificarà en cada cas a quin centre està adscrit el professor acompanyant.  
5. El termini de presentació de sol·licituds serà de 20 dies naturals, comptats a partir de la data de publicació d'aquesta Resolució en el DOGV.  
Sisé  
1. En cada Servei Territorial de Cultura i Educació es constituirà una comissió per a seleccionar i ordenar les sol·licituds presentades. Aquesta comissió estarà integrada pels membres següents:  
- President: director territorial de Cultura i Educació o persona en qui delegue.  
- Vocals: el cap de la Unitat d'Inspecció Educativa; l'inspector coordinador de Programes, dos directors de centres, d'Educació General Bàsica, un de centre públic i l'altre de centre privat, designat pel director territorial de Cultura i Educació corresponent; dos pares d'alumnes, un en representació dels centres públics i l'altre dels centres privats, designats per la Federació d'Associació de Pares d'Alumnes corresponent; el cap de la Secció d'Activitats Culturals i Educatives que farà de secretari de la comissió.  
2. Per a l'ordenació preferent es confeccionarà un barem, tenint en compte els criteris següents:  
a) Les característiques socio-econòmiques de la zona on està ubicat el centre docent sol·licitant.  
Tindran preferència els alumnes que provenen de zones rurals, cercles perifèrics o suburbials i zones d'acció educativa preferent.  
b) La participació anterior en aquest programa.  
Tindran preferència els centres que no han participat en les campanyes de 1987, 1988, 1989 de l'experiència Escoles Viatgeres.  
c) En qualsevol cas, es considerarà i valorarà l'avantprojecte que presenta el centre, i també la preparació, l'experiència i el currículum del professor envers les activitats de tractament del medi.  
3. Caldrà tenir en compte que no podrà seleccionar-se un nombre de grups de vuité d'EGB superior al de grups que hauran de participar en l?etapa de primavera.  
4. Quan la comissió seleccione i ordene les sol·licituds, els Serveis Territorials trametran a la Direcció General de Centres i Promoció Educativa les actes de les sessions corresponents, incloent-hi la relació prioritzada de les sol·licituds rebudes. S'hi especificarà:  
Localitat, Centre, Rutes sol·licitades pel centre.  
La Direcció General de Centres i Promoció Educativa dictarà la Resolució oportuna fent pública la relació de centres seleccionats, indicant-hi la Ruta corresponent. Als centres seleccionats els serà notificada aquesta resolució, que es publicarà en el Diari Oficial de la Generalitat Valenciana.  
Seté  
1. Els professors acompanyants dels grups seleccionats elaboraran el projecte definitiu d?acord amb els materials i orientacions que se'ls trametrà des de la coordinació de la ruta que visitaran i l?enviaran a aquesta abans de la seua incorporació. Igualment se'n trametrà una còpia al Servei d'Activitats Culturals i Educatives del Servei Territorial de Cultura i Educació corresponent.  
2. Cada centre participant haurà de trametre després d'haver recorregut la ruta i en un termini màxim de dos mesos des que acabe, una memòria d'avaluació (per triplicat) en la Direcció Territorial de Cultura i Educació corresponent. (Servei d'Activitats Culturals i Educatives).  
3. La memòria d'avaluació es presentarà en tamany DIN-A4 i amb una extensió no superior a 15 fulls. Comptarà almenys amb els apartats següents:  
a) Objectius realitzats: recollirà els objectius de l?escola viatgera, les característiques del grup, les activitats anteriors al viatge i les realizades amb posterioritat, i els mitjans emprats per a l'avaluació dels resultats.  
b) Diari: on es reflectirà, de manera sequencial el desplegament de les activitats i l'adequació d'aquestes amb els objectius proposats i també el nivell d'ús i condicions de les infrastructures.  
c) Avaluació dels resultats: reflectiran no sols la síntesi dels coneixements adquirits pel grup durant el desplegament de l?Escola Viatgera sinó també, i fonamentalment, les actitudes suscitades en els alumnes pel contacte amb altres cultures, la capacitat d'aquests per a participar en la vida de les comunitats visitades i el nivell d'anàlisi critica i d'elaboració d'alternatives davant els problemes locals assolit per col·lectiu.  
4. Dins el termini d'un mes, el director territorial de Cultura i Educació trametrà les memòries per duplicat, amb l?informe corresponent de la Inspecció Educativa, a la Direcció General de Centres i Promoció Educativa, Servei de Programes d'Alumnes.  
València, 12 de gener de 1990.   
El Director General de Centres i Promoció Educativa:   
Pere Vilches i González.  
ANNEX I  
Objectius generals:  
- Assolir un nivell de coneixement i compresió integral de la Comunitat visitada, les gents i costums, les terres, la història i els recursos d'aquesta.  
- Fomentar la convivència i cooperació entre els alumnes, acceptant les diferències culturals i lingüístiques dels diferents grups, i potenciant el desenvolupament de les capacitats individuals.  
- Crear hàbits i actituds positives per a la defensa i conservació del Medi Ambient i del Patrimoni, a partir de l?entorn habitual dels alumnes.  
- Procurar el desenrotllament i la utilització d'una metodologia activa i participativa de professors i alumnes, l?intercanvi d'experiències singulars, pel que fa a la Ruta.  
- Eixamplar, des del punt de vista didàctic, l?àmbit d'actuació de l?escola, mitjançant l?investigació i el disseny de noves situacions d'aprenentatge, extensives a l'abans i el després de la realització de la Ruta.  
ANNEX II  
Relació de rutes que recorreran els alumnes valencians durant la campanya 1990.  
Andalucia occidental 1  
Andalucia oriental 1  
Tenerife 1  
Catalunya 2  
Galícia 2  
Euzkadi 1  
Saragossa 2  
Astúries 2  
Cantàbria 2  
Burgos 1  
Lleó 1  
Salamanca 2  
Sòria 2  
Navarra 2  
Càceres 2  
Madrid 2  
Múrcia 3  
La Rioja 2  
ANNEX III  
Escoles viatgeres, sol·licitud Servei territorial de   
Dades a consignar pel director del centre  
1. Denominació del centre   
2. Localitat CP. Tel   
3. Adreça   
4. Ordenació de les rutes segons preferència 1   
 2   
 3   
Professor acompanyant  
Nom Cognoms   
DNI Núm. Registre Personal Tel   
Adreça particular Localitat CP   
Área i curs en què imparteix ensenyament   
¿Es el tutor? Sí ( ) No ( )  
Experiència anterior en l'estudi del medi i l'arrelament a l'entorn.  
Signatura del director  
Informe de la Inspecció Educativa  
   
   
   
Inspector de circumscripció favorable Sí ( ) No ( )  
IL·LM. SR. DIRECTOR GENERAL DE CENTRES I PROMOCIO EDUCATIVA  
ANNEX IV  
ESCOLES VIATGERES  
Model d'instancia  
SERVEIS TERRITORIALS DE   
SERVICIO TERRITORIAL DE   
Dades de la persona sol·licitant.  
Datos del solicitante.  
Cognoms i nom edat   
Apellidos y nombre edad   
Adreça familiar Tel. ( )  
Dirección familiar Tel. ( )  
Localitat CP   
Localidad CP   
Centre de   
Centro de   
Nivell 6é 7é 8é   
Nivel 6º 7º 8º   
Ha participat en aquesta experiència anteriorment?   
¿Ha participado en esta experiencia anteriormente?   
 de de 1990  
Signatura de l?alumne/a  
Firma del alumno  
Autorització paterna  
Autorización paterna  
Sr/a   
En/Na   
Pare/mare/, tutor/a de   
Padre/madre, tutor/a de   
Atorga la seua autorització per tal que participe en l'activitat d'Escoles Viatgeres que la Conselleria de Cultura, Educació i Ciència ha organitzat, acompanyat del professor   
Otorga su autorización para que participe en la actividad de Escuelas Viajeras, que ha organizado la Conselleria de Cultura, Educación y Ciencia, acompañado por el profesor   
 , de de 1990  
Signatura/Firma  
ANNEX V  
Ert/Na Director del  
centre de certifique que el Consell Escolar del centre ha aprovat en sessió del dia la sol·licitud d'ajudes per a la participació en el programa «Escoles Viatgeres 1990», del grup d'alumnes següent:  
 Tel. part.  
1   
2   
3   
4   
5   
6   
7   
8   
9   
10   
11   
12   
13   
14   
15   
16   
17   
 , de de 1990.  
El Director, Signatura i segell.